62022CO0335_INF
Uznesenie Súdneho dvora (desiata komora) z 19. júla 2023 –A (Zdanenie týkajúce sa obchodovania s cennými papiermi)
(vec C‑335/22) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jasne vyvodiť z judikatúry – Smernica 2008/7/ES – Článok 5 ods. 2 písm. b) – Nepriame dane z navyšovania kapitálu – Kolkový poplatok za služby spočívajúce v predaji dlhopisov a cenných papierov na trhu“
1.
Daňové ustanovenia – Harmonizácia právnych predpisov – Nepriame dane z navyšovania kapitálu – Smernica 2008/7 – Transakcie, na ktoré sa nevzťahuje nepriama daň – Vydávanie a uvádzanie obchodovateľných cenných papierov do obehu – Pojem – Investičné služby na trhu s obchodovateľnými cennými papiermi, ktoré sú neoddeliteľnou súčasťou celkovej operácie navyšovania kapitálu – Zahrnutie
[Smernica Rady 2008/7, článok 5 ods. 2 písm. b)]
(pozri body 25, 26)
2.
Daňové ustanovenia – Harmonizácia právnych predpisov – Nepriame dane z navyšovania kapitálu – Smernica 2008/7 – Transakcie, na ktoré sa nevzťahuje nepriama daň – Kolkový poplatok z odmeny vyberanej bankovou inštitúciou vykonávajúcou investičné služby na trhu s obchodovateľnými cennými papiermi – Neprípustnosť – Povinné využívanie služieb tretej osoby spoločnosťou, ktorá vydala cenné papiere – Neexistencia vplyvu
[Smernica Rady 2008/7, článok 5 ods. 2 písm. b)]
(pozri body 28, 29 a výrok)
Výrok rozsudku
Článok 5 ods. 2 písm. b) smernice Rady 2008/7/ES z 12. februára 2008 o nepriamych daniach z navyšovania kapitálu
sa má vykladať v tom zmysle, že:
bráni vnútroštátnej právnej úprave, ktorá stanovuje uloženie kolkového poplatku na odmenu, ktorú kapitálová spoločnosť zaplatí bankovej inštitúcií, ktorej zverila obchodovanie s obchodovateľnými cennými papiermi, ako sú novo emitované dlhopisy a komerčné cenné papiere, na trhu, bez ohľadu na to, či spoločnosti emitujúce predmetné cenné papiere majú zákonnú povinnosť využiť služby tretej strany, alebo sa tak rozhodli z vlastnej vôle.
(
1
)	Ú. v. EÚ C 326, 29.8.2022.